pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล- เลขานุการ รมว.ยุติธรรม เปิดงาน "คุ้มครองสิทธิ : เพื่อสร้างวิถีชีวิตแห่งความเป็นธรรม" ครั้งที่ ๓ พร้อมมอบเงินช่วยเหลือเยียวยาแก่ประชาชน ณ จังหวัดศรีสะเกษ
วันจันทร์ที่ 18 พฤศจิกายน 2562
เลขานุการ รมว.ยุติธรรม เปิดงาน "คุ้มครองสิทธิ : เพื่อสร้างวิถีชีวิตแห่งความเป็นธรรม" ครั้งที่ ๓ พร้อมมอบเงินช่วยเหลือเยียวยาแก่ประชาชน ณ จังหวัดศรีสะเกษ
เลขานุการ รมว.ยุติธรรม เปิดงาน "คุ้มครองสิทธิ : เพื่อสร้างวิถีชีวิตแห่งความเป็นธรรม" ครั้งที่ ๓ พร้อมมอบเงินช่วยเหลือเยียวยาแก่ประชาชน ณ จังหวัดศรีสะเกษ
วันจันทร์​ที่ ๑๘ พฤศจิกายน ๒๕๖๒ ณ ศูนย์ไกล่เกลี่ยระงับข้อพิพาทภาคประชาชนเทศบาลตําบลกันทรารมย์ จังหวัดศรีสะเกษ ว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม เป็นประธานเปิดโครงการคุ้มครองสิทธิ : เพื่อสร้างวิถีชีวิตแห่งความเป็นธรรม​ ครั้งที่ ๓ ประจําปีงบประมาณ​ ๒๕๖๓ โดยมี นายวัฒนา พุฒิชาติ ผู้ว่าราชการจังหวัด​ศรีสะเกษ​ กล่าวต้อนรับ และมี นายเรืองศักดิ์​ สุวารี อธิบดี​กรม​คุ้มครอง​สิ​ท​ธิและ​เสรีภาพ​ กล่าวรายงาน
สําหรับการจัดงานในครั้งนี้ มีวัตถุประสงค์​เพื่อ​ลงพื้นที่เชิงรุก​ พบปะและรับฟังปัญหาต่างๆ ของประชาชนที่ตกเป็นผู้เสียหาย​และ​จ​ําเลยใน​คดีอาญา ​และทราบถึงความสําคัญเกี่ยวกับบทบาทภารกิจกรมคุ้มครอง​สิทธิ​และ​เสรีภาพ​ ความรู้​เกี่ยวกับ​การส่งเสริมระงับ​ข้อพิพาท​ภาค​ประชา​ช​น โดยได้ผลักดันให้มีการตราพระ​ราชบัญญัติ​การ​ไกล่เกลี่ย​ข้อพิพาท​ พ.ศ. ๒๕๖๒ ขึ้น ซึ่งจะมีผลบังคับใช้ในวันที่ ๑๙ พฤศจิกายน ๒๕๖๒ ที่จะถึงนี้ รวมถึงมอบเงิน​เยียวยา​ผู้เสียหาย​ในกรณีรถกระบะพลิกคว่ําในพื้นที่สมุทรปราการ​ ซึ่งมีผู้เสียชีวิตและได้รับบาดเจ็บหลายราย และผู้เสียหายและจําเลยในคดีอาญา เขตจังหวัดศรีสะเกษ จํานวน ๒๖ ราย รวมเป็นเงินทั้งสิ้น ๑,๔๒๗,๓๗๑ บาท
ทั้งนี้ เป็นการรณรงค์เผยแพร่ประชา​สัมพันธ์​ให้ประชาชนในพื้นที่ตระหนักและเห็นความสําคัญ​เกี่ยวกับ​การ​ช่วยเหลือ​ผู้เสียหาย​และ​จ​ําเลย​ใน​คดี​อาญา อีกทั้งยังเป็นการเผยแพร่นโยบายกระจายอํานาจการพิจารณา​ให้​ความ​ช่วยเหลือ​ผู้เสียหาย​และ​จ​ํา​เล​ยใน​คดีอาญา​ การ​ไกล่เกลี่ย​ข้อพิพาท​ภาค​ประชา​ชน พร้อม​ทั้ง​ชี้แนะช่องทางการให้ความช่วยเหลือผ่านสํานักงานยุติธรรม​จังหวัด​ทั้ง ๗๖ จังหวัด อีกด้วย​
ต่อจากนั้นในช่วงบ่ายคณะผู้บริหารกระทรวงยุติธรรมและกรมคุ้มครองสิทธิ​และเสรีภาพ​ ลงพื้นที่ตรวจเยี่ยมให้กําลังใจ​ และรับฟังบรรยายสรุปการดําเนินงานชุมชนเข้มแข็งป้องกันและเฝ้าระวังการแก้ไขปัญหายาเสพติด​ ตําบลเขิน​ อําเภอน้ําเกลี้ยง​ จังหวัดศรีสะเกษ​ เพื่อมุ่งสู่การลดการละเมิดสิทธิมนุษยชน​ ให้เป็นไปตามแผนสิทธิมนุษยชนแห่งชาติ​ ฉบับที่​ ๔
รัฐบาลไทย-ข่าวทำเนียบรัฐบาล-มาตรการเยียวยา 5,000 บาท (3 เดือน) มีผู้ลงทะเบียนแล้ว 23.4 ล้านราย เปลี่ยนเวลาเปิดรับลงทะเบียนและเปิดโอกาสให้ยกเลิกได้ เริ่มวันที่ 4 เมษายน 2563 [กระทรวงการคลัง]
วันศุกร์ที่ 3 เมษายน 2563
มาตรการเยียวยา 5,000 บาท (3 เดือน) มีผู้ลงทะเบียนแล้ว 23.4 ล้านราย เปลี่ยนเวลาเปิดรับลงทะเบียนและเปิดโอกาสให้ยกเลิกได้ เริ่มวันที่ 4 เมษายน 2563 [กระทรวงการคลัง]
ความคืบหน้าการเปิดรับลงทะเบียนตามมาตรการเยียวยา 5,000 บาท (3 เดือน) ตั้งแต่วันเสาร์ที่ 28 มีนาคม 2563 มีผู้มาลงทะเบียนแล้ว 23.4 ล้านราย (ณ สิ้นวันที่ 2 เมษายน 2563)
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการเปิดรับลงทะเบียนตามมาตรการเยียวยา 5,000 บาท (3 เดือน) ตั้งแต่วันเสาร์ที่ 28 มีนาคม 2563 มีผู้มาลงทะเบียนแล้ว 23.4 ล้านราย (ณ สิ้นวันที่ 2 เมษายน 2563) โดยการลงทะเบียนในแต่ละวันสรุปได้ ดังนี้
วันที่   จํานวนผู้มาลงทะเบียน
28 มีนาคม 2563  8.5 ล้านราย
29 มีนาคม 2563  10.2 ล้านราย
30 มีนาคม 2563  2.3 ล้านราย
31 มีนาคม 2563  1.1 ล้านราย
1 เมษายน 2563  7.2 แสนราย
2 เมษายน 2563  6.6 แสนราย
ในภาพรวมจํานวนผู้มาลงทะเบียนในแต่ละวันมีแนวโน้มลดลงอย่างต่อเนื่อง และในช่วงเวลากลางคืนมีปริมาณการเข้าใช้งานน้อยดังนั้นตั้งแต่วันที่ 4 เมษายน 2563 เว็บไซต์www.เราไม่ทิ้งกัน.com จะเริ่มปรับเวลาการลงทะเบียนใหม่เพื่อพัฒนาการให้บริการที่ดียิ่งขึ้น โดยจะเปิดรับลงทะเบียนเฉพาะในช่วงเวลา
06.00 - 23.59 น. ของทุกวัน
นอกจากนี้ สําหรับผู้ที่ลงทะเบียนผิดพลาดคลาดเคลื่อนจากความเป็นจริง ระบบจะเปิดให้ยกเลิกการลงทะเบียนได้ตั้งแต่วันที่ 4 เมษายน 2563 เช่นเดียวกัน
ทั้งนี้ ในส่วนของผู้ลงทะเบียนที่ให้ข้อมูลถูกต้องครบถ้วน ผ่านการตรวจสอบและคัดกรองตามหลักเกณฑ์ที่กําหนดแล้ว จะมีการทยอยส่ง SMS เพื่อแจ้งผลการลงทะเบียนทั้งผู้ที่ได้รับสิทธิและไม่ได้รับสิทธิตั้งแต่วันที่ 8 เมษายน 2563 เป็นต้นไปในการนี้ ผู้ได้รับสิทธิขอให้รอรับเงินโอนเข้าบัญชีหรือพร้อมเพย์ที่ได้ลงทะเบียนไว้ส่วนผู้ที่ไม่ได้รับสิทธิสามารถเข้าไปตรวจสอบสาเหตุได้ที่ www.เราไม่ทิ้งกัน.com
Call Center ธนาคารกรุงไทย จํากัด (มหาชน) โทร. 02-111-1144
สํานักงานเศรษฐกิจการคลัง
โทร. 0 2273 9020 ต่อ 3421, 3422, 3423, 3424, 3425, 3427, 3429, 3430, 3572
(ในวันและเวลาราชการ)
รัฐบาลไทย-ข่าวทำเนียบรัฐบาล-ศธ.น้อมนำยุทธศาสตร์พระราชทาน "เข้าใจ เข้าถึง พัฒนา" ขับเคลื่อนการยกระดับคุณภาพการเรียนการสอนวิชาภาษาไทยจังหวัดชายแดนภาคใต้
วันพฤหัสบดีที่ 15 มิถุนายน 2560
ศธ.น้อมนํายุทธศาสตร์พระราชทาน "เข้าใจ เข้าถึง พัฒนา" ขับเคลื่อนการยกระดับคุณภาพการเรียนการสอนวิชาภาษาไทยจังหวัดชายแดนภาคใต้
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานเปิดการประชุมปฏิบัติการขับเคลื่อนการยกระดับคุณภาพการเรียนการสอนวิชาภาษาไทยจังหวัดชายแดนภาคใต้ ตามยุทธศาสตร์พระราชทาน "เข้าใจ เข้าถึง พัฒนา"
พล.อ.สุรเชษฐ์ ชัยวงศ์กล่าวว่า กระทรวงศึกษาธิการให้ความสําคัญกับการยกระดับคุณภาพการศึกษาในจังหวัดชายแดนภาคใต้เป็นอย่างมาก โดยเฉพาะการส่งเสริมการเรียนการสอนภาษาไทย ซึ่งเป็นพื้นฐานสําคัญในการเรียนรู้วิชาอื่น ๆ ของนักเรียนโดยมีการน้อมนํายุทธศาสตร์พระราชทาน "เข้าใจ เข้าถึง พัฒนา" มาเป็นแนวทางในการพัฒนา เพื่อให้ครูรู้จักนักเรียนเป็นรายบุคคล ให้วิเคราะห์และจําแนกนักเรียนออกเป็นกลุ่มตามความสามารถในการเรียนรู้และใช้วิธีการที่เหมาะสมตามความสามารถของนักเรียนและสอดคล้องกับวิถีชีวิตของจังหวัดชายแดนภาคใต้ซึ่งจากการดําเนินงานที่ผ่านมาได้มีการพัฒนาที่ดีขึ้นตามลําดับ
ในปีการศึกษา 2560 กระทรวงศึกษาธิการยังคงให้ความสําคัญกับการเรียนการสอนวิชาภาษาไทยอย่างต่อเนื่องจึงได้เชิญผู้อํานวยการสํานักงานเขตพื้นที่การศึกษาทุกเขตในจังหวัดชายแดนภาคใต้ มาสรุปสภาพปัญหาการจัดการเรียนการสอน ตลอดจนผลสําเร็จที่เกิดขึ้น เพื่อให้มีการทบทวนและพัฒนาประสิทธิภาพที่ดียิ่งขึ้น โดยมีผู้ทรงคุณวุฒิ คือ ดร.เบญจลักษณ์ น้ําฟ้า อดีตรองเลขาธิการคณะกรรมการการศึกษาขั้นพื้นฐาน เป็นวิทยากรให้คําแนะนํา
นอกจากนี้ ได้เชิญผู้อํานวยการสํานักงานการศึกษาเอกชนจังหวัดมาร่วมประชุมเพื่อนําผลไปปฏิบัติในส่วนที่รับผิดชอบ โดยคาดหวังว่าในปีการศึกษานี้ จังหวัดชายแดนภาคใต้จะมีผลสัมฤทธิ์ทางการเรียนในกลุ่มสาระภาษาไทยตลอดจนกลุ่มสาระอื่นสูงขึ้น ซึ่งจะส่งผลต่อการพัฒนาคุณภาพทางการศึกษาในภาพรวมของจังหวัดชายแดนภาคใต้ต่อไป ซึ่งจะมีการประเมินเป็นห้วง ๆ อย่างเข้มข้น ทุก ๆ ช่วงปิดภาคเรียน เพื่อให้เด็กจบ ม.1 ต้องอ่านคล่องเขียนคล่อง
ดร.บุญรักษ์ ยอดเพชร รองเลขาธิการคณะกรรมการการศึกษาขั้นพื้นฐานกล่าวว่า ตามที่กระทรวงศึกษาธิการมีนโยบายพัฒนาคุณภาพการศึกษาอย่างต่อเนื่องโดยเฉพาะอย่างยิ่งการพัฒนาการเรียนการสอนวิชาภาษาไทย ดังนั้นศูนย์ประสานงานและบริหารการศึกษาจังหวัดชายแดนภาคใต้ (ศปบ.จชต.) จึงกําหนดให้การยกระดับคุณภาพการเรียนการสอนวิชาภาษาไทยเป็นภารกิจที่สําคัญเร่งด่วน จึงกําหนดให้มีการประชุมขับเคลื่อนยกระดับคุณภาพการเรียนการสอนภาษาไทยจังหวัดชายแดนภาคใต้ขึ้นในครั้งนี้
โดยในภาคเช้าเป็นการรายงานผลการดําเนินงานของผู้อํานวยการสํานักงานเขตพื้นที่การศึกษาผู้อํานวยการกลุ่มนิเทศการศึกษา และศึกษานิเทศก์ที่รับผิดชอบวิชาภาษาไทยทั้ง 13 เขต โดยมีผู้อํานวยการสถาบันภาษาไทย รองผู้อํานวยการสํานักงานเขตพื้นที่การศึกษา และครูจากสํานักงานเขตพื้นที่การศึกษาประถมศึกษาตาก เขต 2 จํานวน 2 คน เข้าร่วมแลกเปลี่ยนเรียนรู้ และมีศึกษาธิการภาค 8 ผู้อํานวยการสํานักงานการศึกษาเอกชน 5 จังหวัด และบุคลากร ศปบ.จชต.เข้าร่วมการประชุม
ส่วนในภาคบ่ายเป็นการประชุมเพื่อพัฒนาแนวทางการเรียนการสอนวิชาภาษาไทย ปีการศึกษา 2560 ของจังหวัดชายแดนภาคใต้ โดยมี ดร.เบญจลักษณ์ น้ําฟ้า อดีตรองเลขาธิการคณะกรรมการการศึกษาขั้นพื้นฐาน เป็นวิทยากรตลอดการประชุม
รัฐบาลไทย-ข่าวทำเนียบรัฐบาล-สคร. ชี้แจงกองทุน TFF ไม่ได้ใช้ในโครงการรถไฟความเร็วสูง และไม่มีนโยบายให้ธนาคารรัฐปล่อยกู้ให้สหกรณ์ซื้อกองทุน
วันพุธที่ 21 มิถุนายน 2560
สคร. ชี้แจงกองทุน TFF ไม่ได้ใช้ในโครงการรถไฟความเร็วสูง และไม่มีนโยบายให้ธนาคารรัฐปล่อยกู้ให้สหกรณ์ซื้อกองทุน
ตามที่สื่อได้เผยแพร่ข่าวสารนายไพบูลย์ นิติตะวัน เรียกร้องนายกรัฐมนตรีถึงการใช้วิธีเล่นแร่แปรธาตุกับ “กองทุน TFF” ที่มีผลตอบแทนสูงประมาณ 6 เปอร์เซ็นต์ต่อปี เพื่อนําเงินกองทุนไปใช้ในโครงการรถไฟความเร็วสูง
นายสุธารักษ์ ธีร์จันทึก ผู้อํานวยการสํานักนโยบายและแผนรัฐวิสาหกิจ ในฐานะรองโฆษกสํานักงานคณะกรรมการนโยบายรัฐวิสาหกิจ กล่าวว่า ตามที่สื่อได้เผยแพร่ข่าวสาร เรื่อง นายไพบูลย์ นิติตะวัน ประธานเครือข่ายประชาชนปฏิรูป อดีตสมาชิกวุฒิสภา และอดีตสมาชิกสภาปฏิรูปแห่งชาติเรียกร้องนายกรัฐมนตรีถึงการใช้วิธีเล่นแร่แปรธาตุกับ “กองทุนไทยแลนด์ฟิวเจอร์ฟันด์ (กองทุน TFF)” ที่มีผลตอบแทนสูงประมาณ 6 เปอร์เซ็นต์ต่อปี เพื่อนําเงินกองทุนไปใช้ในโครงการรถไฟความเร็วสูง เป็นต้น แต่กลับถูกกรมส่งเสริมสหกรณ์กับกระทรวงเกษตรและสหกรณ์ และกระทรวงการคลัง นํามาดําเนินการผิดวัตถุประสงค์
สํานักงานคณะกรรมการนโยบายรัฐวิสาหกิจ (สคร.) ขอเรียนชี้แจงดังนี้
1) ประเด็นการใช้วิธีเล่นแร่แปรธาตุกับกองทุน TFF นํามาดําเนินการผิดวัตถุประสงค์ เป็นวิธีที่ซับซ้อนซ่อนเงื่อนไม่โปร่งใส ขอชี้แจงว่า การนํากองทุน TFF มาดําเนินการผิดวัตถุประสงค์การจัดตั้งไม่สามารถดําเนินการได้เนื่องจากกองทุน TFF ได้ถูกจัดตั้งขึ้นตามหลักเกณฑ์ของสํานักงานคณะกรรมการกํากับหลักทรัพย์และตลาดหลักทรัพย์ (สํานักงาน ก.ล.ต.) และประกาศคณะกรรมการกํากับตลาดทุน ที่ ทน. 8/2559 เรื่อง หลักเกณฑ์ เงื่อนไขและวิธีการจัดตั้งและจัดการกองทุน TFF ลงวันที่ 27 เมษายน 2559 ซึ่งกองทุน TFF จะถูกกํากับให้ปฏิบัติตามหลักเกณฑ์ต่างๆ เช่น การเปิดเผยข้อมูลและสามารถตรวจสอบได้ภายใต้หลักการการกํากับดูแลกิจการที่ดี (Good Corporate Governance) ที่สํานักงาน ก.ล.ต. กําหนด
2) ประเด็นการนําโครงการรถไฟความเร็วสูงมาระดมทุนผ่านกองทุน TFF ขอชี้แจงว่า การจัดตั้งกองทุน TFF ไม่ได้นําโครงการรถไฟความเร็วสูงมาระดมทุนผ่านกองทุน TFF เนื่องจากคณะรัฐมนตรีได้มีมติเมื่อวันที่ 30 พฤษภาคม 2560 เห็นชอบให้นําโครงการโครงสร้างพื้นฐานของการทางพิเศษแห่งประเทศไทย (กทพ.) 2 โครงการมาระดมทุนผ่านกองทุน TFF ได้แก่ โครงการทางพิเศษฉลองรัช (รามอินทรา-อาจณรงค์) และโครงการทางพิเศษบูรพาวิถี (บางนา-ชลบุรี) ซึ่ง กทพ.จะนําเงินที่ได้รับจากการระดมทุนไปลงทุนในโครงการทางพิเศษพระราม 3 – ดาวคะนอง – วงแหวนรอบนอกกรุงเทพมหานครด้านตะวันตก และโครงการทางด่วนขั้นที่ 3 สายเหนือตอน N2 E-W Corridor ด้านตะวันออกเท่านั้น
3) ประเด็นการให้ธนาคารรัฐ 3 แห่งปล่อยกู้ให้กับสหกรณ์ต่างๆ ที่เป็นเจ้าหนี้สหกรณ์คลองจั่น 30,000 ล้านบาท ขอชี้แจงว่า กระทรวงการคลังไม่ได้มีนโยบายให้ธนาคารรัฐทั้ง 3 แห่ง ปล่อยกู้ให้แก่สหกรณ์ต่างๆ เพื่อนําเงินมาซื้อหน่วยลงทุนของกองทุน TFF ตามที่เป็นข่าวแต่อย่างใด อย่างไรก็ดี หากสหกรณ์ต่างๆ ซึ่งเป็นส่วนหนึ่งของนักลงทุนสถาบันจะพิจารณาลงทุนในกองทุน TFF จะต้องเป็นไปตามนโยบายการลงทุนของแต่ละแห่ง รวมทั้งจะต้องพิจารณาผลตอบแทนและความเสี่ยงของการลงทุนควบคู่กันไป ซึ่งเป็นอํานาจของสหกรณ์โดยแท้ในการส่งเสริมผลประโยชน์ทางเศรษฐกิจและสังคมของบรรดาสมาชิกสหกรณ์
สํานักนโยบายและแผนรัฐวิสาหกิจ สํานักงานคณะกรรมการนโยบายรัฐวิสาหกิจ
โทร. 02 298 5880 – 7 ต่อ 3160
รัฐบาลไทย-ข่าวทำเนียบรัฐบาล-สอจ.อำนาจเจริญ ดันบ้านนาหมอม้าปรับเข้าโมเดล Local Economy
วันเสาร์ที่ 17 กุมภาพันธ์ 2561
สอจ.อํานาจเจริญ ดันบ้านนาหมอม้าปรับเข้าโมเดล Local Economy
สอจ.อํานาจเจริญ ดันบ้านนาหมอม้าปรับเข้าโมเดล Local Economy
16 กุมภาพันธ์ 2561/จ.อํานาจเจริญ นางเบญจมาพร เอกฉัตร์ ผู้ตรวจราชการกระทรวงอุตสาหกรรม ชูโมเดลเศรษฐกิจฐานชุมชน (Local Economy) แก้จน ทั้งนี้ได้เชิญหัวหน้ากลุ่มส่งเสริมและพัฒนาอุตสาหกรรม 4 จังหวัดอีสานตอนล่าง ประกอบด้วย อุบลราชธานี ชัยภูมิ ยโสธร นครราชสีมา ร่วมให้คําแนะนําและตรวจความพร้อมและเส้นทางท่องเที่ยว เพื่อพิจารณาเสนอเป็น 1 ใน 12 ต้นแบบของกลุ่มประสิทธิภาพฯที่ 5 มีนางศิริพรรณ อันชื่น อุตสาหกรรมจังหวัดยโสธร และ นางสาวเพ็ญพร โกศัลวัฒน์ หัวหน้ากลุ่มนโยบายและแผนงาน รักษาราชการแทนอุตสาหกรรมจังหวัดอํานาจเจริญ ร่วมคณะ
จุดแรกเยี่ยมชม กลุ่มผักอินทรีย์บ้านหนองเม็ก และห้างหุ้นส่วนจํากัด ภูตะวันออร์แกนิคฟาร์ม (ได้รับสินเชื่อ 1.5 ล้านบาท จากกองทุนพัฒนาเอสเอ็มอีตามแนวประชารัฐ ในการทําห้องเย็น รถ และเงินทุนหมุนเวียน) โดยมี นายศุภชัย มิ่งขวัญ ผู้จัดการฯ และนางจําปา สุวะไกร ประธานกลุ่มผักอินทรีย์บ้านหนองเม็ก ให้การต้อนรับ
จุดที่ 2 ร้านนุชบา ผ้าขาวม้าทอมือ (ได้รับรอง มผช.) และห้างหุ้นส่วนจํากัด เค ที พี กร๊ป (ได้รับอนุมัติสินเชื่อ 2 ล้านบาท จากกองทุนพัฒนาเอสเอ็มอีตามแนวประชารัฐ ในการจัดซื้อจักรเย็บผ้า กี่ทอผ้า)
จุดที่ 3 หมู่บ้าน CIV ที่มี นายชโยดม จันทร์ลุทิน ประธานกลุ่มผลิตภัณฑ์จากก และ นางสุวนีย์ พันธุ์วรรณ (แม่แต้ว) เจ้าของโฮมสเตย์บ้านนาภูคํา ดูแลต้อนรับ ณ บ้านนาหมอม้า ต.นาหมอม้า อ.เมือง จ.อํานาจเจริญ
สําหรับจุดเด่นของโฮมสเตย์ดังกล่าว สามารถพักผ่อนได้ตลอดทุกฤดูกาล เป็นแหล่งท่องเที่ยวที่มุ่งเน้นเรียนรู้วิถีเกษตรกรรม มีเสื่อกก ลายมัดหมี่ และผลิตภัณฑ์แปรรูปอื่น เช่น เสื่อพับ ที่รองแก้ว ที่รองจาน กระเป๋า กล่องใส่ทิชชู่ กล่องใส่ไม้จิ้มฟัน ที่บ้านนาหมอม้า เป็นหนึ่งในหมู่บ้าน CIV เพื่อการท่องเที่ยวของจังหวัดอํานาจเจริญ และเป็นหมู่บ้านที่มีความน่าสนใจอย่างยิ่งโดยเฉพาะวิถีการดําเนินชีวิต
ทั้งนี้จะมีการเชื่อมโยง csr กับโรงงานน้ําตาลมิตรผล เป็นพี่เลี้ยง เพื่อสนับสนุนแปลงผักอินทรีย์ การเลี้ยงไก่ไข่ การพัฒนาผลิตภัณฑ์ใหม่ๆ ยกระดับโฮมสเตย์ และเปิดศูนย์การเรียนรู้ทางการเกษตร การนวดสมุนไพร เพื่อต้อนรับนักท่องเที่ยว
รัฐบาลไทย-ข่าวทำเนียบรัฐบาล-ธ.ก.ส.ส่งเสริมการออมเพิ่มความสุขให้เกษตรกร
วันจันทร์ที่ 30 ตุลาคม 2560
ธ.ก.ส.ส่งเสริมการออมเพิ่มความสุขให้เกษตรกร
ธ.ก.ส.จัดกิจกรรมเพิ่มความสุข เน้นส่งเสริมการออมและดูแลสุขภาพ สร้างความมั่นคงและภูมิคุ้มกันให้กับเกษตรกรและครอบครัว พร้อมประสานความร่วมมือภาคีเครือข่ายในพื้นที่จัดกิจกรรมพร้อมกันทั่วประเทศ  ระหว่างวันที่ 31 ตุลาคม ถึง 30 พฤศจิกายน 2560 นี้
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า เนื่องในโอกาสวันที่ 31 ตุลาคม 2560 เป็นวันออมแห่งชาติ ธ.ก.ส.กําหนดจัดกิจกรรมเพิ่มความสุขให้กับเกษตรกร ด้วยการส่งเสริมการออมและการดูแลสุขภาพไปพร้อม ๆ กัน ประกอบด้วย กิจกรรม “เพิ่มโชค เพิ่มสุข กับทวีโชคปีที่ 4” สําหรับผู้ฝากออมทรัพย์ทวีโชคที่ฝากเงินเพิ่มทุกเดือนอย่างต่อเนื่อง โดยยอดเงินที่เพิ่มทุก 1,000 บาท จะได้รับสิทธิ์ ลุ้นโชคทองคําหนัก 1 บาททุกเดือนจนถึงธันวาคม 2560 ทั้งนี้ ธ.ก.ส. มีเป้าหมายที่จะรณรงค์ให้ลูกค้าที่มีบัญชีฝากเงินกับ ธ.ก.ส.และมียอดเงินฝากไม่ถึง 1,000 บาท สามารถเพิ่มยอดเงินฝากให้ถึง 1,000 บาททุกบัญชี เพื่อให้ลูกค้าเห็นคุณค่าของการออมเงินที่สามารถเก็บไว้ใช้จ่ายยามฉุกเฉินหรือจําเป็น ทําให้ตนเองไม่เดือดร้อนจนเกินไป ที่สําคัญเป็นการเพิ่มสินทรัพย์ สร้างความอุ่นใจ ความมั่นคงในการใช้ชีวิต อันถือเป็นการสร้างภูมิคุ้มกันตามหลักปรัชญาของเศรษฐกิจพอเพียง กิจกรรมออมทรัพย์ทวีโชคเพื่อนบอกต่อ และออมเงินสะสมแต้ม โดยผู้ที่ฝากเงินกับออมทรัพย์ทวีโชค แนะนําเพื่อนมาเปิดบัญชีตั้งแต่ 2,000 บาทขึ้นไป รับแต้มสะสม 1 แต้ม และหากฝากเพิ่มเองทุก ๆ 2,000 บาท ก็จะได้รับแต้มสะสม 1 แต้ม เช่นเดียวกัน เมื่อสะสมครบ 20 แต้ม และมียอดเงินฝากเพิ่มในบัญชี 40,000 บาทขึ้นไป คงไว้อย่างน้อย 6 เดือน จะได้รับแก้วน้ํากุ๊กไก่นําโชค
ในโอกาสเดียวกันนี้ ธ.ก.ส.ได้มีนโยบายให้ทุกสาขา จัดกิจกรรม “เกษตรกรสุขภาพดีกับ ธ.ก.ส.” เพื่อส่งเสริมความรู้และกระตุ้นให้เกษตรกรหันมาดูแลสุขภาพพื้นฐานด้วยตนเอง โดยใช้หลัก 3 อ.คือ อาหาร ออกกําลังกาย และอารมณ์ พร้อมประสานความร่วมมือกับภาคีเครือข่ายในพื้นที่ เช่น สาธารณสุขอําเภอ โรงพยาบาล หรือโรงพยาบาลส่งเสริมสุขภาพประจําตําบล จัดให้มีการตรวจร่างกายในเบื้องต้น เช่น ตรวจความดันโลหิต ตรวจน้ําตาลในเลือด ตรวจสมรรถภาพร่างกาย ตรวจสุขภาพในช่องปาก และตรวจคัดกรองสารเคมีในร่างกาย เพื่อสร้างความตระหนักและความเข้าใจถึงวิธีการดูแลสุขภาพ และยังมีโปรโมชั่นพิเศษสําหรับเกษตรกรที่ออมเงินไว้ใช้ในยามชรากับโครงการกองทุนทวีสุข ที่มีอายุการเป็นสมาชิก ปีที่ 7 เป็นต้นไป สามารถลุ้นรับรางวัล “เงินบําเหน็จพิเศษ10 ปี ทวีสุข” มูลค่ารวมกว่า 2.5 ล้านบาท ซึ่งจะช่วยเพิ่มเงินออมและหลักประกันในการใช้ชีวิตอีกด้วย
รัฐบาลไทย-ข่าวทำเนียบรัฐบาล-รองนรม. พล.อ.ประวิตรฯ เป็นประธานการประชุมคณะกรรมการการกีฬาแห่งประเทศไทย ครั้งที่ 6/2561
วันพฤหัสบดีที่ 19 กรกฎาคม 2561
รองนรม. พล.อ.ประวิตรฯ เป็นประธานการประชุมคณะกรรมการการกีฬาแห่งประเทศไทย ครั้งที่ 6/2561
โดยที่ประชุมได้มีมติเห็นชอบในหลักการร่างตัวชี้วัดในบันทึกข้อตกลงประเมินผลการดําเนินงานรัฐวิสาหกิจ ประจําปีบัญชี 2562 ของการกีฬาแห่งประเทศไทย พร้อมนําเสนอคณะกรรมการนโยบายรัฐวิสาหกิจ (คนร.) พิจารณา
วันนี้(19 ก.ค. 61)เวลา10.00น.ณห้องประชุม301ตึกบัญชาการ1ทําเนียบรัฐบาล พลเอกประวิตรวงษ์สุวรรณรองนายกรัฐมนตรีเป็นประธานการประชุมคณะกรรมการการกีฬา แห่งประเทศไทยครั้งที่6/2561ซึ่งสรุปสาระสําคัญดังนี้
ที่ประชุมได้พิจารณาและมีมติเห็นชอบในหลักการร่างตัวชี้วัดในบันทึกข้อตกลงประเมินผลการดําเนินงานรัฐวิสาหกิจ ประจําปีบัญชี2562ของการกีฬาแห่งประเทศไทยตามหลักเกณฑ์ของคณะกรรมการนโยบายรัฐวิสาหกิจ(คนร.) ในส่วนของการดําเนินงานตามนโยบายผลการดําเนินงานของรัฐวิสาหกิจและการบริหารจัดการองค์กรทั้งนี้การกีฬาแห่งประเทศไทย มีความพร้อมนําร่างตัวชี้วัดฯเสนอต่อคนร.ได้ ภายในวันที่31กรกฎาคม2561 ตามที่กําหนดไว้
...............................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงกลาโหมสิงคโปร์เข้าเยี่ยมคารวะนายกรัฐมนตรี
วันจันทร์ที่ 6 พฤศจิกายน 2560
รัฐมนตรีว่าการกระทรวงกลาโหมสิงคโปร์เข้าเยี่ยมคารวะนายกรัฐมนตรี
รัฐมนตรีว่าการกระทรวงกลาโหมสิงคโปร์เข้าเยี่ยมคารวะนายกรัฐมนตรี
วันนี้ (6 พฤศจิกายน 2560) เวลา 15.00 น. นายเอิง เอ็ง เฮ็น (Mr. Ng Eng Hen) รัฐมนตรีว่าการกระทรวงกลาโหมสิงคโปร์ เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือ ดังนี้
นายกรัฐมนตรีแสดงความยินดีที่ได้พบกับรัฐมนตรีว่าการกระทรวงกลาโหมสิงคโปร์อีกครั้ง ซึ่งไทย – สิงคโปร์มีความสัมพันธ์และความร่วมมือที่ดีมาตลอด โดยนายกรัฐมนตรีได้กล่าวขอบคุณประธานาธิบดีสิงคโปร์ที่ได้เดินทางมาเข้าร่วมพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ซึ่งชาวไทยทุกคนต่างซาบซึ้งถึงไมตรีจิตที่สิงคโปร์มีต่อไทยในช่วงเวลาแห่งความสูญเสียนี้อย่างมาก
ทั้งสองฝ่ายหารือเกี่ยวกับความร่วมมือต่างๆ ได้แก่ ด้านความมั่นคง ทั้งสองฝ่ายยินดีกับความสัมพันธ์ด้านการทหารที่มีความใกล้ชิด เห็นได้จากการแลกเปลี่ยนการเยือนของผู้นําทางทหาร การฝึกร่วม และการประชุมของคณะทํางานต่าง ๆ ที่เป็นกลไกสําคัญในการส่งเสริมความร่วมมือให้ก้าวหน้ายิ่งขึ้น ทั้งนี้รัฐมนตรีว่าการกระทรวงกลาโหมสิงคโปร์ได้ย้ําถึงความสําคัญในการร่วมมือทางการทหารในภูมิภาค โดยสนับสนุนให้มีประเทศนอกภูมิภาค อาทิ จีนและอินเดีย เข้าร่วมการฝึกทางการทหารกับอาเซียนมากขึ้น เพื่อพัฒนาขีดความสามารถของกองทัพและกระชับความสัมพันธ์ทางทหารระหว่างกัน นอกจากนี้ นายกรัฐมนตรียังแสดงความขอบคุณที่ฝ่ายสิงคโปร์ได้เข้าร่วมกิจกรรมสวนสนามทางเรือนานาชาติ ในโอกาสครบรอบ 50 ปี การก่อตั้งอาเซียน พร้อมเน้นย้ําให้ทั้งสองฝ่ายแลกเปลี่ยนประสบการณ์ด้านการพัฒนาอุตสาหกรรมและเทคโนโลยีด้านการทหารเพิ่มมากขึ้น สําหรับความร่วมมือในภูมิภาค นายกรัฐมนตรีแสดงความยินดีที่สิงคโปร์จะเป็นประธานอาเซียนและเจ้าภาพการประชุมรัฐมนตรีว่าการกระทรวงกลาโหมอาเซียน (ASEAN Defense Ministers’ Meeting Retreat) ในปี 2561 นอกจากนี้ ทั้งสองฝ่ายเห็นพ้องให้ประเทศอาเซียนร่วมมือกันรับมือกับความท้าทายด้านความมั่นคงต่างๆ อย่างมีประสิทธิภาพ อาทิ สถานการณ์ในคาบสมุทรเกาหลี ภัยคุกคามจากการก่อการร้ายและภัยคุกคามทางไซเบอร์ โดยทั้งสองฝ่ายให้ความสําคัญกับความร่วมมือของมิตรประเทศทั้งในภูมิภาคและนอกภูมิภาค การเสริมสร้างความเข้มแข็งของประชาคมอาเซียนและการรักษาความเป็นศูนย์กลางของอาเซียนในภูมิภาค
ในการนี้ ทั้งสองฝ่ายเห็นพ้องที่จะสานต่อความสัมพันธ์และความร่วมมือที่มีร่วมกันให้เจริญก้าวหน้าต่อไป โดยเฉพาะการแลกเปลี่ยนข้อมูลข่าวสารและการติดตามสถานการณ์ด้านความมั่นคง ซึ่งนายกรัฐมนตรีเชื่อว่าการเยือนไทยของรัฐมนตรีว่าการกระทรวงกลาโหมสิงคโปร์ครั้งนี้จะช่วยส่งเสริมความสัมพันธ์และความร่วมมือด้านการทหารและความมั่นคงระหว่างไทยกับสิงคโปร์ให้แน่นแฟ้นยิ่งขึ้น
รัฐบาลไทย-ข่าวทำเนียบรัฐบาล-กระทรวงยุติธรรม พิจารณา ร่างระเบียบฯ การช่วยเหลือเยียวยาผู้ได้รับผลกระทบในพื้นที่จังหวัดชายแดนภาคใต้
วันศุกร์ที่ 11 มกราคม 2562
กระทรวงยุติธรรม พิจารณา ร่างระเบียบฯ การช่วยเหลือเยียวยาผู้ได้รับผลกระทบในพื้นที่จังหวัดชายแดนภาคใต้
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการช่วยเหลือเยียวยาผู้ได้รับผลกระทบในพื้นที่จังหวัดชายแดนภาคใต้ ครั้งที่ ๑/๒๕๖๒
ในวันพฤหัสบดีที่ ๑๐ มกราคม ๒๕๖๒ เวลา ๑๓.๓๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการช่วยเหลือเยียวยาผู้ได้รับผลกระทบในพื้นที่จังหวัดชายแดนภาคใต้ ครั้งที่ ๑/๒๕๖๒ โดยมี พันตํารวจโท พงษ์ธร ธัญญสิริ รองปลัดกระทรวงยุติธรรม และผู้แทนจากหน่วยงานที่เกี่ยวข้อง เข้าร่วมฯ
โดยที่ประชุมได้รับทราบถึงความก้าวหน้าการปรับปรุงระบบการให้ความช่วยเหลือเยียวยาผู้ได้รับความเสียหายและผู้ได้รับผลกระทบในพื้นที่จังหวัดชายแดนภาคใต้ และร่วมพิจารณาร่างระเบียบ กพต. ว่าด้วยการให้ความช่วยเหลือเยียวยาผู้ได้รับความเสียหายและผู้ได้รับผลกระทบอันสืบเนื่องมาจากเหตุการณ์ความไม่สงบในจังหวัดชายแดนใต้ พ.ศ. ... ร่างระเบียบ กพต. ว่าด้วยการให้ความช่วยเหลือเยียวยาผู้ได้รับความเสียหายและผู้ได้รับผลกระทบจากการกระทําของเจ้าหน้าที่รัฐอันเนื่องมาจากเหตุการณ์ความไม่สงบในจังหวัดชายแดนใต้ พ.ศ. ... และร่างระเบียบสํานักนายกรัฐมนตรีว่าด้วยบําเหน็จความชอบพิเศษสําหรับเจ้าหน้าที่ผู้ปฏิบัติงานในจังหวัดชายแดนภาคใต้ พ.ศ. ... ซึ่งที่ประชุมมอบหมายให้ฝ่ายเลขาฯ รับข้อสังเกตของคณะกรรมการไปปรับร่างระเบียบฯ ดังกล่าว ให้ครบถ้วนสมบูรณ์และรัดกุม เพื่อให้เกิดประโยชน์สูงสุดแก่ประชาชน
รัฐบาลไทย-ข่าวทำเนียบรัฐบาล-สกสว. ผนึกกำลัง สค. จัดอบรมเชิงปฏิบัติการเสริมศักยภาพวิจัยด้านกิจการสตรีและครอบครัว
วันพุธที่ 29 กรกฎาคม 2563
สกสว. ผนึกกําลัง สค. จัดอบรมเชิงปฏิบัติการเสริมศักยภาพวิจัยด้านกิจการสตรีและครอบครัว
สกสว. ผนึกกําลัง สค. จัดอบรมเชิงปฏิบัติการเสริมศักยภาพวิจัยด้านกิจการสตรีและครอบครัว
เมื่อวันที่ 30 มิถุนายน 2563 สํานักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.) โดยภารกิจการส่งเสริมความเข้มแข็งของหน่วยงานในระบบระบบวิทยาศาสตร์ วิจัยและนวัตกรรม ร่วมกับ กรมกิจการสตรีและสถาบันครอบครัว (สค.) กระทรวงการพัฒนาสังคมและความมั่นคงของมนุษย์ (พม.) จัดอบรมเชิงปฏิบัติการเพื่อพัฒนาความรู้ด้านการบริหารจัดการงานวิจัยและการประเมินผลพัฒนาองค์กร มุ่งหวังเสริมศักยภาพการทํางานให้กับบุคลากรในหน่วยวิจัยด้านกิจการสตรีและครอบครัวโดยมีเจ้าหน้าที่จาก สค. และ สกสว. เข้าร่วมภายใต้มาตรการรักษาระยะห่าง เพื่อความปลอดภัยของผู้เข้าร่วมประชุมทุกคน
กิจกรรมในวันนี้เริ่มด้วยการบรรยายพิเศษในหัวข้อ “งานวิจัยกับการพัฒนางานด้านสตรีและครอบครัว” โดย นางสาวกรรณิกา เจริญลักษณ์ นักพัฒนาสังคมชํานาญการพิเศษ ผู้อํานวยการกองยุทธศาสตร์และแผนงาน สค. อธิบายถึงหลักการทํางานและความสําคัญของงานวิจัยกับการพัฒนากิจการสตรีและสังคม
ต่อด้วยการขยายความเข้าใจให้ผู้เข้าร่วมประชุมได้เห็นถึงภาพรวมระบบวิทยาศาสตร์ วิจัยและนวัตกรรม (ววน.) ใหม่ของประเทศ และบทบาทภารกิจของ สกสว. โดย รศ.ดร.พงศ์พันธ์ แก้วตาทิพย์ ผู้อํานวยการกลุ่มภารกิจพัฒนาระบบและเครือข่ายวิทยาศาสตร์ วิจัยและนวัตกรรม สกสว. จากนั้นเข้าสู่ช่วงการ Workshop ผู้เข้าร่วมประชุมได้ร่วมกันแลกเปลี่ยนความรู้ความเข้าใจเกี่ยวกับการบริหารจัดการงานวิจัย นําทีมโดย รศ.ดร.ชลิตา ศรีนวล รองผู้อํานวยการภารกิจการส่งเสริมความเข้มแข็งของหน่วยงานในระบบระบบวิทยาศาสตร์ วิจัยและนวัตกรรม สกสว.
จากนั้นในช่วงบ่ายเป็นการบรรยายเรื่อง “การใช้ประโยชน์จากผลงานวิจัยเพื่อตอบพันธกิจของหน่วยงานและสอดคล้องกับการพัฒนาประเทศ” โดย ผศ.ดร.สุดสวาสดิ์ ดวงศรีไสย์ รองผู้อํานวยการภารกิจการส่งเสริมระบบการนําผลงานวิจัยและนวัตกรรมไปใช้ประโยชน์ สกสว. และ “สื่อสารงานวิจัยอย่างไรให้น่าสนใจ” โดย ผศ.ดร.อมรรัฏค์ เจริญโชติธรรม ผู้อํานวยการภารกิจการสื่อสารเพื่อสร้างสังคมฐานความรู้และนวัตกรรม สกสว. การอบรมเชิงปฏิบัติการในวันนี้ทําให้ผู้เข้าร่วมประชุมได้เข้าใจถึงต้นน้ําของสายธารงานวิจัยไปตลอดจนถึงกระบวนการสร้างผลผลิตและผลกระทบที่สามารถต่อยอดการใช้ประโยชน์จากงานวิจัย ดึงงานวิจัยจากหิ้งสู่ห้าง
อย่างไรก็ตามการจัดอบรมเชิงปฏิการในลักษณะนี้เป็นหนึ่งในภารกิจของ สกสว. ในการส่งเสริมความเข้มแข็งให้กับหน่วยงานในระบบวิทยาศาสตร์ วิจัยและนวัตกรรม เพื่อสร้างความเข้มแข็งให้กับงานวิจัยเพื่อนําไปสู่เป้าหมายการขับเคลื่อนประเทศด้วยระบบวิทยาศาสตร์ วิจัยและนวัตกรรม
ข้อมูลข่าวโดย : สํานักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-ยธ. หารือแนวทางพัฒนากฎหมายและการบังคับใช้กฎหมายด้านกระบวนการยุติธรรม
วันอังคารที่ 7 มีนาคม 2560
ยธ. หารือแนวทางพัฒนากฎหมายและการบังคับใช้กฎหมายด้านกระบวนการยุติธรรม
นายชาญเชาวน์ ไชยานุกิจ ปลัดกระทรวงยุติธรรม เป็นประธานการประชุมคณะอนุกรรมการพัฒนากฎหมายและการบังคับใช้ ครั้งที่ ๑/๒๕๖๐
เมื่อวันอังคารที่ ๗ มีนาคม ๒๕๖๐ เวลา ๐๙.๓๐ น.
นายชาญเชาวน์ ไชยานุกิจ ปลัดกระทรวงยุติธรรม
เป็นประธานการประชุมคณะอนุกรรมการพัฒนากฎหมายและการบังคับใช้ ครั้งที่ ๑/๒๕๖๐
เพื่อรับทราบสถานการณ์กฎหมายของประเทศไทย
และหารือกรอบทิศทางการดําเนินงานของคณะอนุกรรมการฯ
ซึ่งมีหน้าที่พัฒนาและแก้ไขปรับปรุงกฎหมายให้สอดคล้องกับรัฐธรรมนูญ
ภายใต้อํานาจของคณะกรรมการพัฒนาการบริหารงานยุติธรรมแห่งชาติ (กพยช.)
โดยมีกรอบแนวทางการดําเนินงาน คือ
๑. การพัฒนากฎหมายให้ทันสมัย
๒. การพัฒนาประสิทธิภาพการบังคับใช้กฎหมาย
๓. การเผยแพร่กฎหมายเพื่อสร้างการรับรู้ให้แก่ประชาชนและหน่วยงานภาครัฐ
๔. การบูรณาการงบประมาณด้านการพัฒนากฎหมายและการบังคับใช้
ทั้งนี้ ที่ประชุมมีมติให้มีการกําหนดแนวทางกลางเพื่อเป็นทิศทางหลักในการดําเนินงาน
พร้อมนําข้อเสนอแนะและข้อสังเกตที่ได้รับไปปรับปรุง เพื่อเข้าสู่การพิจารณาในครั้งถัดไป
โดยมี นายวัลลภ นาคบัว ผู้อํานวยการสํานักงานกิจการยุติธรรม
พร้อมด้วยอนุกรรมการฯ ซึ่งเป็นผู้แทนจากหน่วยงานที่เกี่ยวข้อง และผู้ทรงคุณวุฒิ เข้าร่วมประชุมฯ
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ